Document ID: /roh_data/filtered/fineweb-2-filterrobots_roh.jsonl.gz/40440

Quist’üsaunzas cul chaunt da Nadêl e per la fin da l’an our il liber, s’ho mantgnida fin hoz. Il chaunt a Schlarigna viva da las chanzuns da Gian Battista Fritschun.
Gian Battista Fritschun ho vivieu dal 1745 fin al 1831. El d’eira ravarenda a Schlarigna e scu pietist s’ho'l ingascho per ün möd da viver cristiaun dals crettaivels. Eir i’l ravuogl pivat ho’l offrieu meditaziuns ed uras d’urer. Tenor Gion Gaudenz, chi s’ho apprufundieu intensivmaing culla biografia da Fritschun, avaiva il ravarenda perfin scumando il Chalandamarz, perche cha quell’üsaunza al peraiva memma pajauna. A la plazza dal Chalandamarz avaiva’l introdüt il „chanter suot las fnestras“. Quella vouta gniva chanto suot mincha fnestra.
Chaunt vain mantgnieu eir da la giuventüna
Aunch’hoz chauntan ils iffaunts als 24 december a las 17.00 tal Bügl da Crasta ed a las 17.30 tar la Cuort Tschat var 10 chanzuns. Davent da las 20.00 as radunan commembers da la giuventüna ed eir persunas creschidas e vaun da lö a lö tres vschinauncha a chanter las chanzuns rumauntschas e tudas-chas.